CELEX: 32011D0347
Language: sl
Date: 2011-06-16 00:00:00
Title: 2011/347/EU: Izvedbeni sklep Komisije z dne 16. junija 2011 o določitvi finančnega prispevka Unije za izvajanje epidemiološkega nadzora in nadzornih ukrepov glede bolezni modrikastega jezika v okviru izrednih ukrepov, sprejetih v boju proti tej bolezni v letih 2006 in 2007 na Nizozemskem (notificirano pod dokumentarno številko C(2011) 4146)

17.6.2011   
            
            
               SL
            
            
               Uradni list Evropske unije
            
            
               L 159/105
            
         IZVEDBENI SKLEP KOMISIJE
   z dne 16. junija 2011
   o določitvi finančnega prispevka Unije za izvajanje epidemiološkega nadzora in nadzornih ukrepov glede bolezni modrikastega jezika v okviru izrednih ukrepov, sprejetih v boju proti tej bolezni v letih 2006 in 2007 na Nizozemskem
   (notificirano pod dokumentarno številko C(2011) 4146)
   (Besedilo v nizozemskem jeziku je edino verodostojno)
   (2011/347/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Odločbe Sveta 2009/470/ES z dne 25. maja 2009 o odhodkih na področju veterine (1) in zlasti člena 3(4) in (6) Odločbe,
   ob upoštevanju naslednjega:
   
               (1)
            
            
               V skladu s členom 75 finančne uredbe in členom 90(1) izvedbenih pravil morajo institucija ali organi, na katere je ta institucija prenesla pooblastila, pred odobritvijo izdatka iz proračuna Unije sprejeti sklep o financiranju, ki določa bistvene elemente ukrepa, ki zahteva izdatke.
            
         
               (2)
            
            
               Odločba 2009/470/ES določa postopke, ki urejajo finančni prispevek Unije za posebne veterinarske ukrepe, vključno z nujnimi ukrepi. Unija mora finančno prispevati k upravičenim izdatkom držav članic, da pomaga pri izkoreninjenju bolezni modrikastega jezika v najkrajšem možnem času. Prva alinea člena 3(6) navedene odločbe določa pravila o deležu, ki se uporablja za stroške držav članic.
            
         
               (3)
            
            
               Uredba Komisije (ES) št. 349/2005 (2) določa pravila v zvezi s financiranjem Skupnosti nujnih ukrepov in ukrepov za boj proti nekaterim živalskim boleznim iz Odločbe Sveta 90/424/EGS. Člen 3 navedene uredbe določa pravila o izdatkih, upravičenih do finančne podpore Unije.
            
         
               (4)
            
            
               Z Odločbo Komisije 2007/20/ES (3) o finančnem prispevku Skupnosti za izkoreninjenje bolezni modrikastega jezika na Nizozemskem v letih 2006 in 2007 se je odobril finančni prispevek Unije za Nizozemsko k izdatkom, povezanim z izvajanjem epidemiološkega nadzora in nadzornih ukrepov glede bolezni modrikastega jezika. V skladu z navedeno odločbo je bila odobrena prva tranša v višini 4 675 EUR.
            
         
               (5)
            
            
               Nizozemska je 29. aprila 2008 predložila uradni zahtevek za povračilo iz člena 7(1) in (2) Uredbe (ES) št. 349/2005. Pripombe Komisije, metoda izračuna upravičenih izdatkov in končne ugotovitve so bili Nizozemski sporočeni po elektronski pošti dne 19. oktobra 2010.
            
         
               (6)
            
            
               Plačilo finančnega prispevka Unije se izvede pod pogojem, da so se načrtovani ukrepi dejansko že izvedli in da so pristojni organi zagotovili vse potrebne informacije v določenih rokih.
            
         
               (7)
            
            
               Nizozemski organi so v celoti izpolnili tehnične in upravne obveznosti iz člena 3(4) Odločbe 2009/470/EGS in člena 7 Uredbe (ES) št. 349/2005.
            
         
               (8)
            
            
               Ob upoštevanju navedenega je treba zdaj določiti celotni znesek finančnega prispevka Unije k upravičenim stroškom, ki so povezani z izkoreninjenjem bolezni modrikastega jezika na Nizozemskem v letih 2006 in 2007.
            
         
               (9)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Finančni prispevek Unije za izdatke, povezane z izkoreninjenjem bolezni modrikastega jezika na Nizozemskem v letih 2006 in 2007 se določi v višini 207 931,25 EUR. Ta finančni prispevek predstavlja sklep o financiranju v smislu člena 75 finančne uredbe.
   Člen 2
   Preostali znesek finančnega prispevka se določi v višini 203 256,25 EUR.
   Člen 3
   Ta sklep je naslovljen na Kraljevino Nizozemsko.
   
      V Bruslju, 16. junija 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 155, 18.6.2009, str. 30.
   
      (2)  UL L 55, 1.3.2005, str. 12.
   
      (3)  UL L 7, 12.1.2007, str. 41.